কবীর চৌধুরী: হ্যাঁ, সেটা বিরাট ব্যাপার ছিল। আর আমার তিন কন্যা প্রতিভাবান এবং তার পেছনে তাদের মায়ের ভূমিকাই বেশী। তিনি খুব ভালো ভাবে ওদের গড়ে তুেলছেন। আমার স্ত্রী কলকাতা থেকে ঢাকায় চলে আসেন ১৯৪৩ সালে, তারপরে ঢাকা বিশ্ববিদ্যালয়ে কেমিস্ট্রি ডিপার্টমেন্টে রিসার্চ স্কলার হিসাবে তিনি কাজ শুরু করেন। বিষয়টি খুব ভাল ছিলো। সালফেট কি করে সারের কাজে ব্যবহার করা যেতে পারে তিনি সেই গবেষণার কাজটা করছিলেন এবং অনেকখানি এগিয়ে গিয়েছিলেন এবং তার আর সামান্য কাজ করলেই তার পিএইচডি হয়ে যেত। কিন্তু তার পরে দুই বাংলার বিভেদ ও পাকিস্তান হওয়ার পরে তার থিসিস যতটুকু হয়েছিল তার কাগজপত্র হারিয়ে যায়। পরে কাজটা আর শেষ করা হয় নি। তবে যাই হোক, তিনি পরে লেখালেখির জগতে আসেন এবং বেশ কয়েকটি বই অনুবাদ করেছেন। অনেক জায়গায় শিক্ষকতাও করেছেন বিশেষ সাফল্যের সঙ্গে।